لا تحسبني يا اريش العين ناسيك
عيني تراها بعد هجرك شقية
والقلب لا قفيت كنه يناديك
وكنه يقول ارفق بحالي شوية
صديت عني ثم خاب الرجا فيك
وازريت لا جاريك بلعنجهية
لا جيت ابا صارحك وللا بحاكيك
صديت عني وارتكبت الخطية
وهذي جريمة يا عسى الله يخليك
لابد ما نفتح ملف القضية
من شان بفعالك وذنبك نجازيك
وباقي جزا لك عند رب البرية
بعلمك حاجة وبعطيك واعطيك
دروس تبقى في السنين المدية
لا بعتلك شخص وبالعز شاريك
ما عادلك عند البشر قابلية
وهذي وصاتي واعرف اللي يوصيك
يالله عسى انك تلتزم بالوصية
وان كانك معند ولا احدن يحاديك
بخضعك واحطلك جاذبية
وان عودت للصدق ماني براجيك
ماني بقيس ولانتي العامرية